gentaiscool/nusaparagraph_topic huggingface dataset:
Urang, Ahmad, Agni, jeung Inyo ulin ka Sendang Geulis Kahuripan. Salah sahiji wisata tersembunyi nu aya di Bandung, buktina pas urang opatan kaditu hese manggihna tempatna teh, make google maps oge kalakah nyasar. Saenggeus nanya-nanya ka warga sekitar, kapanggih tah si tempat wisata eta teh. Pas nepi sepi euweuh pengunjung salian ti urang opatan. Tempatna mah masih Asri jeung posisina aya di handap pas markirkeun motor teh, jadi kudu turun heula. Urang opatan samemeh turun, difoto heula dina tulisan tempat wisatana. Geus kitu turun ka handap, tuluy buka baju, teu kuat geus hayang nyoo cai. Pas ngagejebur teh, bener caina meuni herang pisan, nepika katingali dasar caina oge. Caina tiis khas pegunungan. Tapi si tempat caina teh leutik ku opatan oge geus pinuh. Untung weh euweuh pengunjung nu sejen.

Topic: leisures
Cumi-cumi nyaéta sakelompok cephalopoda badag atawa jenis moluska anu hirup di laut.Ngaran "Sephalopoda" dina basa Yunani hartina "sirah suku", hal ieu kusabab sukuna dipisahkeun jadi sababaraha leungeun anu ngurilingan sirah. Sapertos sadaya cephalopoda, cumi-cumi dipisahkeun ku gaduh sirah anu béda. Akson badag tina cumi ieu diaméterna 1 mm. Cumi loba dipaké salaku kadaharan. Cumi-cumi mangrupa salah sahiji sato nu kaasup kana golongan invertebrata (teu boga tulang tonggong). Sacara umum, cumi-cumi biasa ukuranana kira-kira 5,1 cm, tapi aya jenis cumi-cumi Architeuthis princeps atawa cumi-cumi raksasa anu ukuranana leuwih ti 15 m. Cumi-cumi raksasa ieu mindeng kapanggih keur nyeuseuh sapanjang basisir. Cumi- cumi bisa di asakan make sagala bungbu nu enak, matakna loba jelma resepeun ngadahar masakan seafood cumi-cumi. 

Topic: food & beverages
Amun aya waktu luang, abdi sok ngadamel camilan kangge di bumi. Abdi sok ngamanfaatkeun bahan nu aya dibumi. Ngadamel camilan na teu kudu seueur reka, nu babari we. Tah biasana abdi ngadamel es stik gorio-rio, ngadamel cimol, pempek, kantos oge ngadamel pizza, jeung sajabana. Tah abdi mah masak kitu teh tujuanna ngarah aya aktivitas, teu cicing teuing. Tuluy bahan nu aya ge tiasa dimangpaatkeun, janteu teu mubadzir. Tah ku kituna baraya, hayu ah urang cobian we ayeuna mah eksperimen dina ngadamel camilan supaya waktu luangna teu sia-sia! Ngadamel camilan na mah sasuaikeun we jeung bahan nu aya di bumi masing-masing. Pami resep mah kreatifna urang we.

Topic: leisures
Lamun bade angkat ka Barubereum, sae na mah ngangge mobil atawa motor anu kuat. Urang oge kedah mastikeun heula jalur ka Barubereum  aman lantaran basa abdi jeung rerencangan angkat ka ditu jalan na bolong jeung seeur babatuan anu matak nyebabkeun motor mogok jeung panas. Tapi lantaran jalur ka Batu Kuda ngan aya hiji saena mah urang nitipkeun heula motor di handap, aya salah sahiji imah anu tiasa dititipkeun motor, teras urang lanjut mapah ka luhur kanggo kemping. Upami ngangge mobil oge saena mah ngangge mobil offroad anu gaduh roda anu kiat. Teu kenging maksakeun nganggo motor anu tos teu kiat lantaran di tengah jalan ka Barubereum teu aya tukang tambal ban jeung bengkel.

Topic: leisures
Waktu éta ulang taun kuring, jadi sobat pang dekeutna kuring neraktir kuring pikeun milih tempat dahar dimana wae kuring hayang. Tungtungna pilihan kuring murag kana réstoran anu ngajual tuangeun Koréa. Kuring mendakan éta tina iklan anu disponsoran IG. Pas ngawartosan ka rerencangan abdi langsung nyarios, "wah terang restoranna, rerencangan ker heboh tuang didinya,". Ahirna dahareun kami datang, kuring mesen hiji menu mie kacang hideung atanapi Jajangmyeon, iga sapi, sarta sababaraha panutup. Bentukna ngayakinkeun, sae pisan dipoto. Tapi pas didahar mah asa nyumpah hahaha. Kumaha henteu, asa jadi pegat. Malah Jajangmyeon instan di supermarket raos langkung saé. Hargana ogé henteu murah.kecwa sih naha jjameyong nu diseneng malah teu ngenah didinya

Topic: food & beverages
Cedera olahraga nyaéta sagala jinis kacilakaaan atawa kagiatan anu teu terduga, cidera timbul, boh salila latihan, olahraga, boh salila patandingan olahraga atawa bisa oge kajadian saenggeus olahragana. Pangaweruh ngeunaan cedera olahraga mangpaat pikeundiajar kumaha cedera olahraga lumangsung, ngubaran / nulungan / ngungkulan (kuratif), ogé tindakan preventif (kuratif). Biasana aya bagian bagian awak anu sering cedera lamun olahraga  nyaeta leungeun jeung pagelang, beuheung, jeung suku kahandap utamana mah tuur. Tuur ngagaduhan persentase pangluhurna cedera sabab ngagaduhan fungsi ganda, nyaeta, sajaba ti penggerak, tuur ogé boga fungsi minangka panghalang beurat awak, sahingga naekeun résiko cedera. Sanggeus tuur biasaa anu sering cedera nyaeta bitis, soalna bitis tempat otot lamun orang pemanasan teu bener bitis anu pang sering karasa kaku jeung nyeri.

Topic: sports
Basa aya acara Drawing Babak Kualifikasi Porprov Jabar 2022, abdi nyobian ngendong di Caldera cottage. Didieu lahan na luas pisan, kenca katuhuna aya wahangan. Penginapanna mangrupa cottage nu ayana sakira sapuluh cottage. Sadaya ukuran jeung desain cottage na sami, pagigirhgigir deuih. Tapi, untung na unggal cottage dinamian ku nami sayuran make bahasa Sunda. Abdi ngendong sawengi diditu. Tah poe kaduana, abdi nyobian funrafting di wahangan Citarik. Duh meuni kacida dag dig dug na eta batu wahangan meuni arageung. Tapi teu weleh rame we da bubuhan ngaleut. Tah tos beres funrafting, abdi langsung uih deui beberes barang di cottage. Sorena, beres acara abdi langsung uih we ka Bandung.

Topic: leisures
Salah sahiji cara supados arurang bisa nyobian jajanan di luar tapi tetep sehat nyaeta ngadamel jajanan nyalira di bumi. Aya seeur jajanan anu gampil ngadamelna, bahan-bahan na oge ngan sakedik, nyaeta cimol. Cukup siapkeun tipung aci, cai, bawang daun, jeung uyah. Kahiji, urang campurkeun heula tipung aci jeung uyah, upami bade ditambihan micin sareng lada oge mangga. Teras campurkeun oge bawang daun anu tos diptotong. Kadua, tinggal naheur cai panas nepikeun ngagolak, teras dicampurkeun kana adonan sakedik-sakedik. Upami tos kacampur sadayana tinggal dibuleud-buleud teras digoreng dina minyak nepikeun beukah. Urang oge tiasa nambihan samara keju, asin, jeung lada supados langkung raos. 

Topic: food & beverages
Virus Covid-19 nyababkeun seeur restoran tutup lantaran jalmi teu meunang kempel di tempat rame. Umumna Covid-19 ieu ngaruh ka pisan perekonomian Indonesia. Menteri Keuangan Sri Mulyani nyebutkeun yen di bulan Agustus 2020, perekonomian turun nepika mines genep koma tilu belas persen. Tapi untungna urang tos mulai terbiasa sareng Covid-19. Restoran sareng tukang dagang ayeuna tos mulai ngarintis deui usaha anu sapertos maot salila covid-19. Salah sahiji cara anu tiasa urang lakukaeun kanggo ngabantos mulihkeun perekonomian nyaeta ngabantos para pelaku ekonomi lokal, nyaeta UMKM atawa Usaha Mikro Kecil dan Menengah. Urang kedah leuwih sering meser ka tukang dagang anu usahana teu acan pati gede bati na. Kanyataan na urang leuwih bangga meser dahareun di tempat anu terkenal sapertos Starbucks, KFC, Mekdi padahal sarua wae urang nyumbang artos ka jalmi anu tos beunghar beuki beunghar.

Topic: food & beverages
Lamun ngawangun bisnis atawa berjualan online teh bisa ngahemat biaya pikeun sagala rupa kabutuhan. Ku ngalakukeun jualan online, anjeun henteu kudu mayar  nyewa tempat na. Jadi, anjeun ngan ukur kudu ngatur bisnis jualan online. Salaku tambahan, anjeun bisa ngamajukeunana kalayan gampang dina sababaraha platform media sosial sangkan henteu ngabutuhkeun biaya iklan teuing. Iraha wae urang bisa  ngajieun iklan aatawa promosi produk julana urang gratis liwat sosial media. Komo ayeuna keur jaman pisan sosial media, kabeh jelema ayeuna pasti boga sosial media. Urang salaku pangusaha anu rek jualan tangtu bisa mangfaatkeun ieu keur tuluy promo barang jualeun urang ameh tereh laku, promo na oge bisa iraha wae kumaha urang da urang anu ngaturna, urang bisa promo loba loba sangkan loba anu tertarik tuluy meuli.

Topic: business
Lazzato nyaeta salah sahiji restoran friencise cepat saji anu babari di panggihan di sekitar imah utamana di purwakarta. Rasa dahareun na teu jauh beda jeung merek-merek nu ges terkenal di luaran, menu-menu dahareun na ge loba variasi pilihan ti buger nepi ka sangu, ti nu teu lada nepi ka lada pisan. Aya Ayam clbk, Sadazz (Sayap pedas). Ayam Geprek, nepi ka buger jeung rasa ayam original na ge teu jauh beda jeung rasa merek terkenal eta. Ayam Lazzato enak bumbuna nyerep, garing jeung hipu jeung nu paling penting harga na lewih murah dari pada merek-merek sejen, murah tapi teu murahan. Di lazzato harga na mulai ti tujuh rebuan nepi ka dua puluh rebuan hungkul, jeung nu paling penting meli produk lokal keur ngadukung ekonomi indonesia ka hareupna.

Topic: food & beverages
Selancar nyaeta salah sahiji jenis olahraga cai anu kaasup olahraga nu bahaya. Selancar dilakukeun ku cara naek ka papan selancar di  ombak laut supados tiasa nangtung di luhureun cai laut. Sacara umum, surfing tiasa dilakukeun di pantai kalayan ombak anu badag, tapi tiasa oge dilakukeun di situ atanapi walungan anu gaduh ombak gede. Dumasar kana catetan sajarah, olahraga selancar mimiti muncul di buana Amerika dimimitian ku olahragawan ngaranna Joseph Banks. Lila-lila, selancar janten populer dina awal abad ka-20, utamana di daerah nu pangdeukeutna jeung laut sarta miboga ombak badag, diantarana, Aceh Besar, Pulau Nias, Amerika, Australia, Sumatera Utara, Pantai Lhok Nga.

Topic: sports
Jama ayeuna mah tos seeur cara kanggo lalajo pelem. Aya cara anu legal, aya oge cara anu ilegal. Seeru pisan situs di Google anu nyadikeun pelem anu kedahna ditonton di bioskop, tapi tiasa ditonton gratis dina situs eta. Kalakuan ieu bakal ngarugikeun pihak anu tos ngadamel ieu pilem. Padahal nyieun pelem teh teu gampang, butuh biaya anu seeur, salah sahiji cara supados pihak anu ngadamel pelem tiasa balik modal nyaeta ti jalmi anu meser tiket di bioskop. Bayangkeun lamun pelem na teu laku lantaran loba jalmi anu nonton na di tempat lain, sanes di bioskop pasti bakal ngarugikeun lalakon na oge, sanes prosuser na hungkul.

Topic: leisures
Nungtut elmu teh janten kawajiban pikeun muslim, jadi kedahna mah teu aya muslim anu bodo, lantaran kawajiban nungtut elmu teh kedah dilaksanakeun ku unggal jalmi anu nyebut manehna muslim. Janten lamun bade ngalaksanakeun nanaon teh urang muslim mah pasti ningal heula elmu na kumaha. Teu sapertos kawajiban anu sanes sapertos diajar ngeunaan elmu waris, neangan elmu ngeunaan Alloh teh wajib, fardhu 'ain kanggo satiap manusia. Lamun teu neangan elmu ngeunaan Alloh berarti manehna geus ngalakukeun dosa. Nungtut elmu oge jante amalan anu dilakukeun ti pas manusia nuju digegendong keneh nepi keun ka manehna dikubur. Sakitu pentingna nungtut elmu dina Islam.

Topic: religion
Lamun keur ngahemat acis, alangkah leuwih hade mun urang ngalaksanakeun puasa. Salian hemat acis, oge bakal meunang pahala. Puasa teh salah sahiji ibadah anu ringan dilaksanakeun, komo mun sapopoena urang loba aktivitas di luar mah. Puasa sunah tehngadatangkeu rezeki. Pernah kaalaman oge harita keur teu gaduh acis, tuluy we puasa. Pas waktu buka puasa, jol we babaturan mere dahareun jeung inuman nana. Tah eta hikmah na teh, urang kudu yakin kana hal-hal nu dilakukeun ku urang bakal meunang balesan nu hade. Teu kudu riwan, lobakeun ibadah jeung ngadoa supaya leuwih barokah hirup urangna. Tong poho oge ngajalankeun nana kudu sing ikhlas.

Topic: religion
Bandung kashohor ku tempat ngempel barudak ngora na, salah sahiji tempat anu sok jadi tempat anu mulai seeur dijieun di Bandung, nyaeta tempat ngopi. Salah sahiji tempat ngopi anu oke tapi masih keneh jarang didatangan, nyaeta Kalamula Kopitiam anu aya di Jl. Bukit Dago. Tempat kopi ieu gaduh suasana anu haneut siga sanes di tempat kopi, tapi siga di bumi nyalira lantaran bangunan na masih keneh sapertos bangunan taun salapan puluhan, tapi teu jadul, cocok kanggo popotoan. Masih keneh jarang tempat ngopi anu suasana na taun salapan puluh tapi kondisi tempatna beresih jeung teu katingali kusem. Nginum kopi di dieu siga nginum kopi di teun rerencangan.

Topic: leisures
Lanjut dina cara nonton pilem ti discord nyaeta: Teruskeun milih fitur Livestream sareng ikon monitor komputer. Teras, pilih saluran pikeun lalajo pilem liwat livestream.Dina saluran ieu, anjeun tiasa milih nganggo Google, Mozilla Firefox atanapi aplikasi streaming anu tos dipasang. Saatos milih saluran pilem, klik Live Go. Teras antosan sababaraha detik atanapi menit pikeun nyambungkeun pilem anu sami sareng presentasi ngalangkungan aplikasi konperénsi pidéo. Sanggeus dimimitian, mangga ngarasakeun pilem anu bakal ditingali babarengan. Lamun salah sahiji babaturan anjeun geus Livestreamed pikeun lalajo babarengan, anjeun ngan kudu klik dina pilihan 'Gabung Stream' sarta geura-giru ngarasakeun pilem nu dimimitian pikeun lalajo. Dina fitur Livestream, Anjeun ogé bisa ngobrol jeung panongton séjén. .

Topic: leisures
Saha nu teu kenal ka Kampung Adat Baduy, nya, kampung adat nu ayana di Provinsi Banten. Mun wisata kadieu, tong hilap kedah taat kana sadaya aturan nana. Tokoh Baduy, utamana Baduy Dalam, ngadugikeun tilu larangan mun kunjungan ka Baduy Dalam. Nu kahiji nyaeta ulah ngadokumentasikeun lewat foto atawa video make alat elektronik naon wae. Jadi, mun mulai lebet ka wilayah Baduy Dalam, ulah motret nanaon jeung alat elektronik mun bisa nonaktifkeun kabeh. Nu kadua nyaeta ulah mandi di wahangan na make sabun, sabab bisa ngarusak alam nu jadi sumber kahirupan suku Baduy Dalam. Nu katilu nyaeta kudu ngajaga kalestarian alamna, ulab miceun sampah sambarangan, ulah nuar tatangkalan, jeung sajabana.

Topic: culture & heritage
Liburan mangrupikeun salah sahiji kagiatan anu dipikaresep ku seueur jalma. Salian ti ngaleungitkeun kabosenan sareng setres kusabab rutinitas sapopoe, liburan oge tiasa janten kasempetan pikeun nambah pangalaman sareng terang tempat-tempat anyar. Sanajan kitu, teu kabeh liburan sarua nikmatna. Tina seueur pilihan tujuan anu aya, tangtos aya sababaraha liburan anu karasa langkung kaemut teras tibatan anu sanesna. Salah sahiji liburan anu paling kaemut nyaeta taman aqua-terra di Pulo Bali. Taman Aqua-terra nyaeta taman cai anu aya di wewengkon Kuta, Bali. Taman cai ieu ngagaduhan seueur wahana cai anu pikaresepeun, sapertos sosorodotan jeung kolam renang gelombang. Salian ti eta, taman cai ieu oge dilengkepan ku fasilitas anu lengkep, saperti gazebo, tempat makan, jeung jamban. Sajaba ti eta, liburan ka nagara di Eropa oge bisa nyadiakeun pangalaman anu miboga kesan. Nagara-nagara di Eropa gaduh seueur tujuan wisata anu sae pisan sareng pikaresepeun, sapertos Paris sareng Menara Eiffel na, Roma sareng Colosseum, Amsterdam kalayan kanal-kanalna anu endah. Sajaba ti eta, nagara Eropa oge loba museum jeung galeri seni nu bisa dianjangan, jadi pangalaman liburan urang bakal leuwih lengkep. Kasimpulanana, pikeun kuring, liburan anu paling diinget nyaeta liburan anu tiasa masihan pangalaman anu teras kaemut sareng nambahan pangaweruh. Taman aqua-terra di Pulo Bali sareng nagara-nagara di Eropa mangrupikeun conto tujuan anu tiasa masihan liburan anu nyugemakeun.

Topic: leisures
Dina hiji poe, aya saurang pangusaha nu ngaranna David nu ngatur usahana kalawan sumanget jeung dedikasi. Sanajan kitu, sanajan digawe teuas sarta nyoba mindahkeun bisnis na maju, David ngalaman karugian signifikan. Manehna ngarasa putus asa jeung teu nyaho naon anu kudu dipigawe. Tapi, hiji poe David papanggih jeung babaturan heubeul ngaranna Sarah anu oge pangusaha sukses. Saatos David curhat dina kaayaan bisnisna, Sarah masihan sababaraha tip anu mangpaat pikeun ngabantosan anjeunna kaluar tina kaayaan rugi ieu. Kalayan tips anu dipasihkeun ku Sarah, David tungtungna tiasa ngatasi krisis bisnisna. Anjeunna diajar tina kasalahan sareng ngadamel parobihan anu diperyogikeun pikeun ngamajukeun bisnisna. David oge diajar yen penting pikeun gaduh mentor atanapi sobat bisnis anu tiasa masihan nasehat sareng dukungan nalika ngalaman kasusah.

Topic: business
Pesta Olahraga Asia Tenggara atawa biasa disingget SEA Games nyaeta acara multi-olahraga anu diayakeun unggal dua taun sakali sarta ngalibetkeun 11 nagara Asia Tenggara. Aturan pasanggiri di SEA Games aya dina naungan Federasi Pesta Olahraga Asia Tenggara atawa disebut Southeast Asian Games Federation kalayan pangawasan ti International Olympic Committee (IOC) jeung Asian Olympic Council (OCA). SEA Games kahiji diayakeun di Bangkok ti tanggal 12 nepi ka 17 Desember 1959, diiluan ku leuwih ti 527 atlet jeung panitia ti Thailand, Burma (Myanmar), Malaysia, Vietnam Selatan, Laos jeung Singapura anu milu dina 12 cabang olahraga. Indonesia mulai miliuan SEA Games di taun 1977. 

Topic: sports
Jajan atawa jajan lebaran di unggal daérah di Indonésia bisa rupa-rupa. Aya jalma anu resep pisan kana kembang goyang ku kituna jajanan tradisional ieu sok disayogikeun nalika lebaran. Upami anjeun kalebet kulawarga anu resep kembang goyang, cobian resep kembang kocok buah di handap ieu pikeun jajanan lebaran.
Kembang Goyang Santan
bahan
100 gram tipung béas
100 gram tipung gandum
50 gram aci jagong
2 endog hayam
50 gram gula
400 ml santan cair
1/2 sdm uyah
1/2 séndok vanili
Kumaha carana ngadamel
Kabéh bahan dicampurkeun. Lajeng aduk nepi ka rata. Pastikeun teu aya anu gumpalan, OKÉ? Sanggeus éta adonan kudu diantep heula. Ninggalkeun adonan salila kira 20 menit.
Salah sahiji masalah anu sering lumangsung dina prosés nyieun kueh kembang goyang ieu nyaéta adonan anu nempel atawa nempel kana kapang.
Supados teu lengket, kapang kedah dipanaskeun ku minyak. Janten, nalika minyak dipanaskeun dina panci, kapang ogé diselapkeun.
Anggo panas sedeng dina prosés ngagoreng. Celupkeun kapang kana adonan. Lajeng nempatkeun dina minyak panas.
Kocok kapang nepi ka adonan leupas. Tumis kueh kembang goyang nepi ka coklat. Angkat jeung solokan.
Sanggeus ditiriskeun, kueh kembang goyang kudu disimpen dina wadah kedap udara.
Henteu hese teuing ngadamel kueh kembang goyang anu renyah ieu, leres? Mugia infona mangfaat.

Topic: culture & heritage
Olahraga push-up mibogaan mangpaat ku cara gerakan anu sederhana. Push-up bisa ngalatih loba otot sakaligus, boh dina bagian luhur awak atawa bagian handap. Dina bagian luhur, bisa ngalatih otot dada, biseps, triseps, taktak, jeung otot tonggong babarengan. Sedengkeun dina bagian handap, bisa ngalatih otot suku jeung cangkeng. Push-up oge bisa menerkeun postur awak, sabab posisi awak pas push-up kudu lurus jeung tumpuanna kana leungeun jeung suku. Posisi ieu lamun dilakukeun sacara rutin bisa nyieun postur awak jadi ajeg. Gerakan push-up oge dilakukeun ku cara naek-turunkeun awak bagian luhur ku leungeun. Gerakan push-up ieu bisa nguatkeun tulang jeung sendi, khususna dina bagian leungeun jeung suku. Sendi jeung tulang nu kuat bisa nyieun gerak urang sapopoe leuwih bebas.

Topic: sports
Dina sababaraha pasakan, urang biasana ngangge santen supados rasana luewih gurih. Urang tiasa meser santen anu tos jadi atawa ngadamel santen nyalira, biasana ngadamel santen nyalira langkung mirah tibatan meser santen jadi. Ngadamel santen di bumi teu pati hese, nu penting urang gaduh parudan kalapa. Parudan biasana didamel ti besi anu teu gampang karatan, di bagian sisi na aya kai kanggo cepengan na. Tinggal parud daging kalapa make parudan nepika janten bubuk, teras urang campurkeun kalapa jeung cai, dogalokeun teras dipereud nepika sari pati kalapa na kaluar. Santen anu didamel ti kalapa langsung biasana leuwih kaluar seugitna jeung leuwih gampang kacampur jeung pasakan.

Topic: food & beverages
Terjun Payung nyaeta kagiatan luncat tina pesawat ngagunakeun payung sangkan urang tiasa ngapung di langit. Olahraga ieu kaasup olahraga bahaya anu edah dilakukeun ku profesional nganggo alat-alat anu aman. Saha wae anu bade ngalakukeun ieu kedah siap heula mental jeung fisikna, lantaran manehna bakal luncat ti pesawat leutik make parasut anu aya dina tonggongna. Parasut ieu bakal langsung kabuka lamun aya angin badag. Awalna mah kagiatan ieu teh mangrupakeun salah sahiji kagiatan anu dilakukeun janten operasi militer. Tapi mulai taun 1950, terjun payung janten salah sahiji cabang olahraga anu tos diaku di dunya. Sababaraha alat anu kedah dipake nyaeta, helem, kaca panon, jumpsuit, jeung harnes. 

Topic: sports
Unggal poe Jumaah di sakola kuring aya jadwal ekstrakurikuler anu kudu diturutan ku sakumna murid. Kuring ngiringan eskul badminton. Unggal minggu urang bakal miluan latihan jasmani sangkan awak urang teu gering lamun maen badminton. Kuring boga salah sahiji raket favorit kuring, tapi hanjakalna raket abdi teh geus goréng, sababaraha benangna geus pegat. Jadi unggal aya jadwal pertandingan, kuring sok nginjeum raket babaturan. Kueing oge ayeuna nuju nyimpen artos supados tiasa ngagaleuh raket nu énggal. Sanajan kitu, kuring tetep resep kana kelas badminton sarta moal eureun maén badminton. Kuring ogé bakal rajin nabung supados tiasa ngagaleuh raket énggal anu langkung saé.

Topic: sports
Madrasah teh nyaeta tempat diajar ngeunaan elmu agama, lamun di masigit mah fokus kana sholat, tapi di madrasah mah bisa dipake sagala hal contona ngaji atawa tempat kumpul musyawarah. Di jero madrasah geus disadiakeun papan tulis jeung kapurna, tuluy disadiakeun oge bangu-bangku jang narulis. Lamun di madrasah mah leuwih nyantai, urang bisa ngopi sabari ngaroko. Tapi teu kabeh pasantren boga madrasah, sakapeung mah pasantren anu di kampung-kampung sok ngahiji jeung masigit. Beda jeung pasantren nu ku urang pernah tempatan, posisi madrasah teu jauh ti masigit oge teu jauh jeung kobong ngarah ngababarikeun mobilisasi santri-santri. Bentukna oge teu sagede masigit, sabab lamun di madrasah mah tara loba nu asup jeung bisa gantian waktuna.

Topic: religion
Poe ayeuna teh abdi bade nonton pertandingan renang perairan terbuka di pantai Pangandaran. Abdi ngahaja indit isuk pisan supaya bisa nonton ti kadeukeutan. Abdi resep pisan ningali pesertana nu katingali harebat pisan. Renangna ti laut nepi ka lumpat ka pantai ku jarak tertentu. Resep pisan ninggalina ge, tapi mun nyobian mah da moal tiasa. Sakapeung mah ningalina asa ku carape sabab eungap renang tuluy langsung lumpat di darat. Bener-bener butuh perjuangan pisan dina naklukeun nana. Beres pertandingan teh sore, abdi nembe uih we mun tos beres mah. Teu hilap abdi mideokeun unggal peserta jang kenang-kenangan, oge mideokeun anu naek podium.

Topic: sports
Upami masak gorengan biasana urang butuh tempat kango niriskeun minyak, lamun gorengan anu nembe pisan digoreng langsung disimpen dina piring pasti baka minyakan pisan, tapi untungna tos aya nu namina serok. Serok berguna pisan kanggo misahkeun minyak ti gorengan. Serok biasana dijieun ti besi anu anti karat nu bentuk na bolong-bolong leutik tapi aya gagangna. Aya serok anu bahan gagangna dijieun ti kai, aya oge anu gagangna dijieun ti palastik anu dihias rupa-rupa. Tukang kurupuk di pabrik biasana ngangge serok anu badag pisan kanggo ngabulak-balik kurupuk sakalian jeung niriskeun kurupukna. Serok oge tiasa dipake nyaring sesa adonan dina minyak anu biasana hese lamun dicandak make capitan.

Topic: food & beverages
Hiji mangsa, di jero hutan Dayang Sumbi nuju ngaput, teras teu kahaja pakakas ngaputna murag. Lantaran hoream nyandak eta pakakas, manehna teras nyarios yen saha wae anu pang nyandakkeun pakakasna, lamun eta lalaki bakal dijadikeun carogena, tapi lamun awewe bakal dijadikeun dulur. Teu disangka-sangka, Si Tumang anu nyandak pakakas ngaput eta. Dayang Sumbi teras nikah sareng Si Tumang, anjing jalu titisan dewa. Teu lila Dayang Sumbi ngalahirkeun budak anu dipasihan ngaran Sangkuriang. Mangtaun-taun geus kajadian, Sangkuriang tumuwuh janten budak lalaki anu kasep tur gagah. Unggal poe manehna moro sasatoan di hutan dibaturan ku Si Tumang, manehna teu apal yen Si Tumang teh bapana sorangan.

Topic: culture & heritage
Aya sababaraha pancen pagawe kantor, sapertos ngalaksanakeun sagala pancen jeung pagawean anu geus ditangtukeun ku pingpinan, atasan, atawa ku dirut. Sadaya pancen ieu kedah dilakukeun sabisa-bisa sareng rengse sateuacan deadline. Karyawan kantor kedah gaduh akurasi, taliti, sareng rapih dina damel. Anjeun teu tiasa telat, mulih tepat waktos, sareng ngarengsekeun tugas dumasar kana wates waktos. Sakapeung, loba pagawe poho ngeunaan waktu jeung disiplin. Padahal dimana wae anjeun damel, dua poin ieu penting pisan pikeun dilakukeun sareng kaharti. Karyawan kantor oge kedah ngartos kumaha carana kaluar tina kasulitan. Sakapeung, aya masalah nalika ngalakukeun tugas. Upami anjeun gaduh ieu, maka kamampuan karyawan kantor tiasa dipercaya pisan. Lamun memang anjeun ngarasa teu tiasa ngalakukeun hal eta sorangan, ulah ragu nanya ka rekan tim anjeun pikeun pitulung.

Topic: business
Urang keur leutik resep kikiciprikan dina cai, mimitina teu ngarti jeung teu bisa ngojay atawa berenang da sieun kalelep. Carita na urang ngajaran ngojang atawa berenang keur leutik basa balik ka lembur didinya urang ulin jeung loba dulur dulur, mimitina mah urang ngome cai heula babasehan di walungan dekeut imah terus urang basa liburan ulin deui ka waterboom nu teu pati jauh ti imah urang piknik sarerea. Di mimitian ku heuheureuan urang nyobaan ngojay tina kolam anu lumayaan jero tuluy di jailan ku dulur jadi weh tikeleuleup, untung na geura tuluy di tulungan. Tapi laina kapok ti keuleuleup urang kalah ka jadi resep  jeung deudeuieun hayang di ajar renang, nepi ka ayeuna renang jadi olahraga karesep da teu cape, teu bau kesang jeung resep babaseuhan.

Topic: sports
Mangpaat olahraga ekstrakurikuler di sakola pikeun barudak
Mindeng barudak leuwih resep méakkeun waktu maranéhanana ulin jeung gerak aktip. Tapi, sanggeus asup sakola, suka atawa henteu, jam maén kudu ngurangan. Nanging, éta sanés hartosna aranjeunna henteu tiasa tetep aktip maén sareng réréncangan. Tah, sakola nawiskeun klub olah raga atawa biasa disebut ekstrakurikuler, sangkan barudak masih bisa ngarasakeun waktu maén, kayaning futsal, tari, baskét atawa voli. Naon éta aranjeunna? Ieu mangpaat olahraga ekstrakurikuler di sakola pikeun barudak.
1. Ningkatkeun aktivitas fisik pikeun barudak
Kagiatan naon anu biasana dilakukeun ku barudak saatos sakola? Maén kaulinan atawa nonton TV nepi ka soré? Sabenerna henteu masalah lamun budak ngalakukeun kagiatan ieu, tapi lamun kabiasaan ieu sering teuing bakal ngajadikeun anjeunna males pindah.
2. Cageur awak anak
Barudak anu nuturkeun klub olahraga pasti langkung séhat. Naha? Olahraga ekstrakurikuler ieu tangtosna ngawajibkeun barudak pikeun ilubiung dina ngarojong latihan sacara rutin. Contona, barudak anu miluan klub futsal biasana diwajibkeun ngajalankeun rutin sarta ngalakukeun gerakan stretching, sahenteuna saminggu sakali nurutkeun jadwal sakola.

Topic: sports
Basa malam minggu kamari urang jeung babaturan rek nonton air mancur di taman sri baduga purwakarta. Urang mangkat ti imah saeungges sholat magrib, urang kadinya boncengan naek jeung babaturan urang dua motor. Jalanan nu rek ka taman sri baduga teh ges macet panjang loba jelema nu sarua rek nonton atraksi air mancur na. Tapi babaturan urang nyisi nyisi nyalip mawa motorna jadi urang teu lila teuing macetna. Nepi di tempatna urang hese neangan tempat parkir dimana mana pinuh, seunneus manggihan tempat parkir urang kabehan jarajan heula meuli minum soalna haus pisan, geus minum urang kabehan kakara asup nonton atraksi na. 

Topic: leisures
Anjeun tiasa nganggo bal anu parantos diuji ku FIFA, PSSI, atanapi lembaga resmi sanés pikeun pertandingan resmi. FIFA nangtukeun standar bal resmi kalayan kuriling bal 68–71 cm, diaméterna 21–22,5 cm sarta beuratna 410–450 gram. Bal baku FIFA nyaéta bal nomer 5. Ukuran bal ieu geus dipaké ku pamaén profésional di sakuliah dunya. Salian bal pikeun pertandingan resmi, aya ogé bal anu lulus tés pikeun dianggo dina prakték. Sanajan kitu, bal latihan biasana boga mumbul inferior, durability, sarta speed spin dibandingkeun bal cocog. Mun anjeun wawuh jeung karakteristik bal latihan, Anjeun bisa kawalahan nalika maén kalawan bal pikeun patandingan resmi. Kusabab ieu, anjeun langkung saé ngagunakeun bal pikeun pertandingan resmi bahkan dina sesi latihan anjeun.

Topic: sports
Mesin cuci hiji tabung leuwih praktis dibandingkeun mesin cuci dua tabung. Saleresna seueur review nu nyebatkeun upami mesin cuci hiji tabung teh leuwih seueur make listrik. Nanging nganggo listrikna saluyu sareng kualitas tur kabersihan acuk nu diseseh. Mesin cuci hiji tabung ge tiasa nyeseh baju leuwih seueur kusabab kapasitasna nu leuwih ageung dibandingkeun mesin cuci dua tabung. Tingkat garing bajuna ge nikakuen 90% kusabab pengeringanna nganggo kecepatan tinggi. Upami nganggo mesin cuci hiji tabung urang teu kudu cape-cape mindahkeun acuk ka tabung nu sejen kusabab kabeh proses ti mimiti nyeseh sareng pengeringan dilakukeun di hiji tabung sakaligus. Mesin cuci hiji tabung cocog oge pikeun jalmi nu teu resep proses nu lila kusabab ieu mesin peryogi waktos nu leuwih singkat.

Topic: technology
Ekstrakurikuler takraw nyaeta kagiatan ekstrakurikuler anu biasana dilaksanakeun di lingkungan sakola atawa universitas pikeun diajar jeung latihan maen takraw. Sepak takraw nyaeta olahraga populer di Asia Tenggara anu dimaenkeun make bal bulu jeung suku, sarupa jeung voli. Dina ekstrakurikuler takraw, murid bakal diajarkeun teknik dasar kaulinan, saperti cara nepak bal, tehnik operan, jeung cara smash. Sajaba ti eta, maranehna oge bakal dilatih dina kaayaan fisik sarta kalincahan sangkan bisa maen optimal sarta ngamekarkeun bakat maranehanana. Ekstrakurikuler takraw biasana dipingpin ku palatih anu geus berpengalaman dina maen takraw, atawa bisa oge diiluan ku siswa anu geus berpengalaman jeung boga kaahlian dina maen takraw.

Topic: sports
Liburan paling berkesan nyaeta liburan atawa jalan jalan di lembur mama di tasik, Tasik sabenern ateu jauh jauh teung ti purwakarta tapi teu nyaho kunaon bisa jarang balik. Sakalina balik pas lebara tapi nya lila sakalian liburan. Urang biasa na liburan ka pasar nya ka pasar rajapolah atawa ka pasar ciawi. resep pisan rasa na ningali karajinan khas tasik saperti anyaman jeung bordiran, aya oge payung jeung kelom geulis. Unggal balik jeung liburan ka tasik selalu berkesan ceuk urang mah, hawa sejuk na ramah jelema na, murah jajanana, jeung endah na pemandangan jadi daya tarik nu selalu di sono keun jeung hayang terus balik balik jeung balik ka tasik.

Topic: leisures
Lumpia basah salah sahiji dahareun anu khas dipikaresep ku nu ngora nepi ku nu kolot. Kadaharan ieu babari dipanggihan biasana make gerobak. Salah sahiji nu ngajual lumpia nyaeta di ITB. Lumpia ieu posisina persis di deukeut panto gerbang asup ITB. Lumpia ieu teu ngagunakeun tenda tapi ngagunakeun gerobak anu sederhana. Di jero gerobakna aya rupa-rupa bahan lumpia nu geus kasusun rapih. Menu na diantarana make sosis, daging hayam, kornet, jeung nu kumplit, Biasana urang milih anu kumplit lantaran dina saporsi kabeh topping aya. Rasana enak. gurih, lada, aya rasa amisna oge. Kuring resep lamun didaharna langsung keur kaayaan lumpia na masih panas keneh.

Topic: food & beverages
Hampir sadaya waktu luang abdi pasti dipake beberes atawa beberesih. Tah, kabeneran kamari teh libur tanggal merah jadi abdi nyeuseuhan sapatu. Usum hujan kieu mah sapatu teh babari pisan ledokna. Janten sabisa mungkin sapatu nu ledok ku abdi disikatan nepi ka beresih. Tos kitu tuluy dipoe na luhureun pager. Bari nungguan sapatu garing, abdi oge sok sasapu jeung ngepel saeusi imah. Mending we ai bareresih mah ningal na ge teu sareugseug teuing. Tah, beres ngagawean sasapu jeung ngepel, abdi sok ngahaja masak nalangan mamah. Itung-itung sakali ewang we, tong mamah wae nu masak. Libur mah bagean mamah istirahat, abdi eun nu beberes jeung masakna.

Topic: leisures
Hiking mangrupikeun hobi anu dipikaresep ku loba jalma. Salian jadi cara pikeun ngajalajah alam,Hikking oge jadi kagiatan anu alus pikeun ngajaga kasehatan fisik jeung mental. Nalika hiking, urang tiasa ningali pamandangan alam anu endah bari ngalaksanakeun olahraga ringan. Loba jalma oge ngarasakeun adrenalin nalukkeun gunung atawa hiking ngaliwatan jalur anu teu biasa diliwatan. Muka jalur anyar bari neangan pangalaman anu leuwih nantang. Hiking oge bisa janten kagiatan anu nygemakeun lamun dilakukeun bareng kulawarga atawai babaturan. Bari mawa bekel dahareun jeung inuman, urang bisa istirahat di tempat-tempat endah salila perjalanan. Sajaba ti eta, loba jalma ngarasa leuwih seger jeung rileks sanggeus hiking. Janten, upami anjeun milarian hobi anu pikaresepeun sareng nguntungkeun sacara fisik sareng mental, hiking tiasa janten pilihan anu pas pikeun dijadikeun hobi.

Topic: leisures
Joget tiasa janten pilihan latihan anu pikaresepeun pikeun saha wae anu henteu resep olahraga anu pikaboseneun, sapertos lumpat atanapi angkat beurat. Tambih deui, joget oge boga loba mangpaat anu sarua jiga olahraga sejenna sabab loba bagian awak urang anu digerakkeun salaras jeung musik. Joget atawa dance gaduh sababaraha rupa-rupa jenis, mulai ti ballet, tari beuteung, aerobik, pole dance, salsa, tap dance, modern, latin dance, nepi ka Zumba. Salian ti fungsina kanggo hiburan, joget oge boga rupa-rupa mangpaat anu hade pikeun awak jeung pikiran. Mangpaat joget nyaeta tiasa ningkatkeun memori sareng nyegah urang tina pikun nalika urang beuki lila beuki kolot.

Topic: sports
Salian dipake jang tempat olahraga, Kiara Artha Park oge bisa bari maen sasapedahan, skuteran, naek momobilan, ningali air mancur, atawa menikmati taman anu sejuk. Loba oge stand-stand dahareun, ti dahareun ringan nepi berat aya didieu. Aya sate jando, bakso, pentol, steak ayam, rujak, dimsum, jeung sajabana. Didieu oge aya permainan anak-anak, siga momotoran, mancing lauk, nepi ka ngagambar oge aya. Pokona lengkap pisan. Harga tiket asupna 10 rebu, tapi lamun ukur olahraga hungkul mah haratis. Komo ayeuna mah Halloween Festival nepi tanggal 27 November 2022. Aya wahana Rumah Tengkorak, mayarna 20 rebu Senen-Kamis, lamun Jumat-Sabtu 25 rebu. Buka na ti jam 09.00 nepi ka jam 21.00.

Topic: leisures
Di jaman ayeuna hampir teu aya hal anu kahindar tina riba. Riba nyaeta contona lamun urang nginjeum duit lima rebu tapi mayarna kedah lima rebu lima ratus, anu lima ratus eta anu janten riba. Saha wae ngadahar riba bakalan asup ka naraka. Sabaraha wae nominalna, lamun eta riba maka hukumna tetep haram, sanajan ayeuna seeur anu nawaran cicilan anu bungana ngan nol koma sabaraha persen angger we eta teh haram hukumna.  Saprak datangna Islam, praktek riba tos dilarang ku Nabi Muhammad, janten teu aya pihak anu dirugikeun. Praktek riba teh ngan ngajadikeun manusia anu beunghar beuki beunghar, anu miskin beuki miskin.

Topic: religion
Cuanki Asli Bandung anu aja di Jalan Pak Gatot, ieu tempatna rada nyumput. Jadi tempatna teh rumahan kitu, nyumput di jero komplek. Pas kadieu loba pengunjung nu datang. Menu dahareunna oge loba, aya batagor, mie ayam, mie tektek, jeung loba deui. Hargana kajangkau mulai ti Rp 19.000. Cuankina teh homemade. Pas pesen cuanki, bener-bener ngeunah, teksturna teh padet, dibere sambel hungkul oge geus ngeunah. Sabab urang resep mie, urang pesen oge mie tektek, porsina teh loba pisan, rasana ngeunah, hargana oge kajangkau Rp 22.000. Pokona ceuk urang mah didieu suasana na oge nyaman, tempat daharna teh siga garasi nu dibuka kitu. Tapi loba tempelan aksesoris nu dipasang di tembokna. Teu cukup ngan sakali kadieu, mun kadieu deui hayang nyobaan mie yaminna.

Topic: leisures
Lauk mangrupikeun sumber protein anu sae sareng bergizi. Salian ti eta, lauk oge ngandung asam lemak omega-3 anu penting pisan pikeun kasehatan jantung. Konsumsi lauk sacara teratur tiasa ngirangan resiko panyakit jantung sareng stroke. Sajaba ti eta, lauk oge mangrupakeun sumber zat besi nu alus tur pohara pikeun minuhan kabutuhan awak. Konsumsi lauk oge tiasa ngabantosan ngirangan resiko tina sagala rupa panyakit sapertos diabetes, obesitas sareng gangguan sistem saraf. Lauk oge loba ngandung vitamin D, anu penting pikeun ngajaga tulang sareng huntu sangkan sehat. Ku sabab kitu, penting pisan pikeun urang sadayana pikeun terus ngonsumsi lauk salaku bagian tina diet anu sehat. Ieu henteu ngan ukur ngabantosan jantung sareng tulang urang tetep sehat, tapi oge tiasa ngabantosan urang ngarasa langkung kuat sacara fisik. Janten, tong hilap teras ngonsumsi lauk salaku bagian tina diet sehat sapopoe.

Topic: food & beverages
Ngadamel lalaban di urang sunda mah babari pisan. Urang sunda biasana nuang lalaban atah jeung asak. Tah nu dibahas ayeuna nyaeta ngadamel lalaban atah. Mimiti, siapkeun lalaban atah sapertos terong, leunca, bonteng, buncis, jeung sajabana. Tuluy beresihan heula teukteuka ujung tangkal na. Tos kitu kumbah make cai nepi ka beresih pisan. Tuluy keureutan kana wadahkeun, terong keureut jadi opat, bonteng keureutan miring, buncis piceunan ujungna, leunca piceunan tangkalna. Upai tos kitu kantun ngadamel sambel dadakan nu ngangge jeruk limo. Duh kacida nikmatna ieu lalaban jeung sambel dipake deungeun tuang pas hanaang tengah poe. Tong hilap disayogikeun nana jeung sangu liwet tambah lak asin.

Topic: food & beverages
Opor hayam masakan lebaran di indonesia, teu apal ti iraha opr hayam jadi dahareun wajib nu kudu aya dina tiap lebaran boh lebaran idul fitri atawa lebaran idul adha. Tapi nu pasti opr hayam emang cocok aya di acara acara gede, rasa na siga kari tapi teu nyieun heneg. Opor hayam lain dahareun anu ngan bisa di pangguhan mun hari raya hungkul. Oprr hayam bisa di pangguhan di mana wae bisa di dahar iraha wae, tapi kaayaan na di hari raya emang wajb sih mun eweuh opor rasa na aya nu kurang pasti. Bahan- bahan anu di pake keur nyieun opor hayam oge babari di pendakan jeung harga na ge teu pati mahal.

Topic: food & beverages
Eskul karate mangrupakeun salah sahiji eskul olahraga nu aya di sakolaan. Eskul karate ieu biasana jang ngembangkeun hobi atawa minat jeung bakat khususna dina bidang olahraga beladiri. Tujuanna mah nyaeta keur pembinaan prestasi di bidang non akademik sarta keur ngalatih siswa jang mibogaan karakter disiplin oge tanggung waler. Biasana dina eskul karate, siswa diwajibkeun jang ngagunakeun baju khusus keur dipake pas latihan. Baju karate boga ciri khas nyaeta calana warna bodas, jeung baju warna bodas. Baju na mun lalaki mah terbuka katinggali belahan dadana. Tuluy jang nangtukeun siswa geus ditingkatan pemula, menengah, atawa mahir biasana dibedakeunna dina sabuk. Aya sabuk bodas, koneng, hejo, biru, coklat, jeung hideung. Biasana siswa bakal make sabuk bodas heula, nyaeta tingkatan pemula.

Topic: sports
Al-Qur'an nyaeta kitab suci agama Islam nu eusina ajaran hirup jeung ketentuan agama supaya umat Islam mencapai ridho Allah jeung surgana Allah. Salaku umat muslim, Joko gaduh cita-cita hoyong lebet ka surga. Ku kituna, Joko unggal poe sabisa mungkin ngahafalkeun ayat Al-Qur'an supados tiasa janten tahfidz Qur'an nu tartil. Alhamdulillah Joko unggal dinten mampu ngalaksanakeun setor hafalan sasuai target. Lingkungan nu merenah, nyaeta di pesantren tahfidz, ngajadikeun Joko leuwih sumanget dina ngapalkeun ayat Qur'an. Tos wanci tilu bulan Joko akhirna tiasa ngabereskeun hafalan tilu puluh juz kalayan sae. Orang tua Joko bangga pisan kana prestasi Joko nu bisa janten hafidz di usiana nu ngora keneh.

Topic: religion
Windows ayeuna tos ngaluarkeun versi pang anyarna, nyaeta windows 11. Aya dua cara pikeun ngainstall windows 11 atanapi ngaupdate windows nu versi lila. Cara pertama nyaeta liwat windows update langsung ti perangkatna. Mimiti urang buka pengaturan teras pilih 'update & security'. Klik menu windows update tur klik 'check for update'. Upami tos disayogikeun update windows 11, klik 'download and install'. Antosan dugi ka prosesna salse, upami atos tiasa ngarestart perangkat. Upami gagal ngainstall langsung liwat perangkat tiasa oge ngainstall lewat windows 11 instalation assistant. Carana mimiti urang dongkap ka situs web microsoft. Teras download windows 11 instalation assistant. Buka file aplikasina, antosan dugi ka salse. Upami atos tinggal restart perangkatna.

Topic: technology
Kaopat ciri jeung ciri Wirausaha, nyaéta salawasna percaya diri. Salian ti bisa salawasna mikir positip, lamun hayang jadi wirausaha oge urang kudu boga sikep percaya diri. Pastikeun yén bisnis anu anjeun dirikeun sorangan teh tiasa suksés engke. Ieu ogé tiasa ngadukung padamelan anu dilaksanakeun supados anjeun langkung kamotivasi pikeun ngawujudkeun usaha anu suksés anu tiasa lumangsung dina dunya bisnis. Percaya diri kana kamampuan sorangan tapi ulah sombong ogé kalebet kapercayaan diri sareng sumanget juang anu luhur. Kalima, berorientasi kana hasil. Janten pangusaha ogé hartosna anjeun tiasa berorientasi kana unggal hasil anu ku anjeun dipikahoyong. Ieu penting, sabab dina dunya bisnis bakal salawasna aya halangan anu bisa mangaruhan anjeun nyerah. Ieu ogé aya hubunganana sareng kahayang anu kuat pikeun kéngingkeun hasil anu maksimal tina sagala usaha anu dilakukeun.

Topic: business
Resep masakan nu sok dibagikeun ku Bu Siska dina acara TV jadi panutan ibu-ibu. Loba pisan ibu-ibu nu nurutan pasakan Bu Siska, sabab babari masakna jeung wawuh bahan-bahannna. Kitu deui cara masakna nu babari, teu hese jang diturutan. Masakan nu sok dijieun rata-rata masakan tradisional ti rupa-rupa daerah nu aya di Indonesia. Bumbu atawa bahan na oge babari diteangan, malahan mun di kapung mah tinggal nyabut tina pepelakan di pakarangan imah. Resep Bu Siska kapake pisan komo ku ibu-ibu nu tos rada sepuh mah. Salian ti bahan jeung cara masak na nu babari, penjelasan na nu santai sareng babari di serep oge ngajadikeun masakan nana hobi diturutan atawa dipraktekeun ku ibu-ibu.

Topic: food & beverages
Taufik Hidayat ngamimitian karirna di klub Sangkuriang Graha Sarana (SGS) Elektrik di Bandung, Jawa Barat. Lalaki anu lahir di Bandung, 10 Agustus 1981 ieu meunang genep kali Indonesia Terbuka, nyaeta taun 1999, 2000, 2002, 2003, 2004 jeung 2006. Ditambah deui manehna meunang Piala Thomas (2000, 2002, 2004 jeung 2006), jeung Piala Sudirman (1999, 2001, 2003, jeung 2005). Anjeunna berhasil ngarekam ngaranna salaku pamaen tunggal lalaki kalayan smash panggancangna anu tiasa nepikeun 305 km / jam dina semifinal tina Championship Dunya 2006 di Madrid. Dina bulan Nopember 2012, Taufik ngawangun pusat latihan badminton anu disebut Taufik Hidayat Arena (THA), ayana di Ciracas, Jakarta Timur.

Topic: sports
Abdi pernah ngarasakeun pisan hikmah tina sholat sunah tahajud. Abdi biasa ngalaksanakeun sholat sunah tahajud unggal peuting jam satu atawa jam dua an. Abdi sholat sunah tahajud salian kangge ngadeketkeun diri, oge sabab hoyong lebet ka kapus impian abdi. Hapir unggal peuting abdi tara tinggaleun sholat sunah tahajud. Samemeh sholat sunah tahajud teh sok ngalaksanakeun heula sholat taubat. Beres eta nembe sholat tahajud. Terus abdi ngadoa sing khusyuk ka Gusti Allah SWT supados dilancarkeun dina proses masuk kampus impian abdi. Mun nuju sholat sunah tahajud teh hawana sok seger, syahdu teu aya sora nanaon, kur aya sora sasatoan peuting hungkul. 

Topic: religion
Lima hal nu kudu dilakukeun dina ngajaga hubungan baik jeung tatangga. Nu kahiji nyeta silih hargaan. Mun jeung tatangga teh kudu silih hargaan jeung silih hormatan supaya ngajaga kaakuran. Nu kadua nyaeta silih sapa jeung silih tanya. Mun keur aya tatangga teh ulah kumaki, kusu silih sapa jeung silih tanya, ulah nepi ka jiga musuh jeung ttatangga teh. Nu katilu nyaeta sering silih tulungan dina sagala hal. Mun tatangga butuheun bantuan, kudu inisiatif nawaran bantuan, ulah nepikeun ka hare-hare wae. Nu kaopat nyaeta tunjukeun sikap sopan, ulah asa aing wae. Nu kalima nyaeta mun diundang dina acaara tatangga, usahakeun datang sebagai bentuk ngahargaan.

Topic: slice of life
Genshin Impact salah sahiji game favorit urang. Ti mimiti di rilis nyaeta taun 2019 urang geus maen, mun diitung-itung mah ayeuna geus 2 taun. Lain tanpa sebab urang maen game ieu salila eta teh, lantaran game ieu nyieun kacanduan pisan, boh dina karakter nu ditampilkeun, cara gelutna, atawa event-event nu disadiakeun tiap patchna. Teu ngan saukur kitu, musik jeung alur ceritana oge alus, jadi puguh arah maen game ieu akhirna kamana ari aya jalan carita mah. Sanajan game santai, tapi urang cukup ka tangtang ku ngalawan tiap musuhna. Dina sakitu loba kaleuwihanna, game ieu mibogaan kakurangan nyaeta teu bisa maen ngalawan batur, lawanna ngan komputer, jadi asa rada monoton.

Topic: technology
Di desa aya seeur pisan tatangkalan hejo anu jararangkung. Walungan oge seeur pisan, matak teu heran lamun seeur jalmi anu mangpaatkeun awi kanggo bahan bakar anu dipake masak. Walungan oge biasa dianggo jang mandi jeung ngising. Padahal sabenerna urang teu meunang miceun  ngising dina walungan lantaran tiasa janten sumber panyakit. Komo lamun sumber cai anu dianggo kanggo nginum jeung masak oge sarua ti walungan, teu kabayang kumaha kotorna eta cai anu dipake sasarengan ku nu miceun kokotor jeung nu masak jeung nyeseuh atawa ngumbah. Walungan mangrupakeun tempatna cai anu ngalir, janten lamun dina hulu aya nu ngising, pasti bakalan nepi ka hilir, janten supados teu ngarugikeun anu sanes saena mah ngising di jamban. 

Topic: slice of life
Andini teh tos babarengan jeung Rirti ti basa SD keneh. Ti leutik teh emang geus salembur, ngan leutik keneh mah jadi teu akrab, ngan wawuh hungkul. Tah basa SD we sakelas jeung Riri, jadi we babaturan deukeut. Nepi ka kuliah ge sakolana sarua wae, babarengan wae, meuni geus jiga budak kembar pisan mun ka mana-mana teh. Mun hayang nanaon ge sok meulina teh dua, hiji ewang. Hiji poe, harita Andini nyobian tes beasiswa, tapi teu lolos. Tah pas Riri miluan tes, eh hasilna teh dinyatakeun lolos. Andini tidinya ngarasa nyeuri hate pisan ka Riri sabab mikiran naha nasibna teu saalus Riri padahal ti leutik nanaonna babarengan wae. Tapi Andini mikiran deui, kuduna miluan atoh Riri lolos beasiswa teh sabab babaturan deukeut manehna oge kan.

Topic: slice of life
Di sagigireun bahayana HP kana kasehatan, saestuna loba pisan manfaat HP pikeun kahirupan urang teh. Hp bisa loba manfaatna pikeun kahirupan urang lamun digunakeun kalayan bijaksana, henteu kaleuleuwihi. Ku ayana HP urang bisa kalayan gampang mesen dahareun tanpa kudu kaluar. Urang ogé tiasa muka kasempetan bisnis online dina telepon sélulér, sabab ayeuna seueur pisan kagiatan jual beli anu tiasa dilakukeun tina ponsel. Urang ogé bisa ngahasilkeun rupa-rupa karya tina handphone, kiwari geus loba aplikasi edit gambar jeung video nu bisa dipigawé dina handphone. Ku kituna hayu urang sing bijaksana dina ngagunakeun HP, ngagunakeun HP luyu jeung fungsina.  Tong nyalahgunakeun, tong loba teuing make hp, sabab anu kaleuleuwihi teh teu hade.

Topic: technology
Camping ka Gunung Putri harita opatan, ngan si Sutra hungkul nu geus biasa camping jadi bisa nyieun tenda. Jadi urang harita ngabantuan masang tenda anu ajeg. Kahiji, lebarkeun terpal di luhur taneuh ngameh taneuh nu lembab moal rembes asup kana tenda. Tuluy sambungkeun tiap rangka tenda. Lamun geus kasambung, tingaal neangan tempat anu dirasa ngeunaheun. Tinggal tancleubkeun kana taneuh si rangka na teh, atawa ujungna bisa dipake pin ngameh kuat. Terakhir pasangkeun pasak ngameh tenda nangtung ajeg. Ulah poho mawa peralatan cadangan, soalna sieung leungit komo pin mah tara katinggali da bentukna leutik. Jeung mun masang tenda usahakeun deukeut jeung tatangkalan, salian meh babari nalian oge jadi iuh teu kapanasan.

Topic: leisures
Kamera DSLR (Digital Single Lens Reflex) mangrupakeun salah sahiji jenis kamera nu populer pisan di kalangan nu mikacinta fotografi. Jenis kamera ieu kaasup kamera digital nu paling dipikaresep fotografer sabab kualitasna anu alus. Kamera ieu bisa ngahasilkeun gambar nu jelas. Salian eta, lensa kamera ieu bisa digunta-ganti kumaha kabutuhan jeung kahayang sorangan. Kamera DSLR ngandelkeun pentaprisma jeung mechanical mirror system pas keur neruskeun cahaya tina lensa ka optical view finder. Kamera DSLR oge babari di upgrade aksesorisna. Jadina bisa nambahkeun perangkat anyar. Sanajan geus mangtaun-taun dipake, kamera ieu bisa diubah kana versi anu leuwih anyar. Jadi ulah heran jenis kamera ieu paling laku di pasaran.

Topic: technology
Hayam geprek teh nyaeta kadaharan primadona mahasiswa. Kadaharan ieu simpel tur mirah dibandingkeun sareng kadaharan nu sejen. Sapaket hayam geprek teh eusina hayam, sangu, lalapan, sareng sambel. Hayam nu disayogikeun biasana hayam goreng tepung nu tos digeprek janten dagingna marisah, gampil upami didahar. Hayam na nu gurih cocog pisan didahar sareng sambel nu lada, biasana mah sambel bawang atawa sambel tomat. Komo mun daharna sareng lalapan siga bonteng atawa suraung, nambihan cita rasa sareng kasegeran kana kadaharan. Sangu nu disayogikeun panas-panas tiasa ngeusian beuteung nika wareug, nanging tong poho oge nginumna es teh manis keur nyegerkeun waos saatos kuliah berjam-jam.

Topic: food & beverages